ai4bharat/Pralekha huggingface dataset:
சுரங்கங்கள் அமைச்சகம்
கனிம ஆய்வுக்காக பதின்மூன்று தனியார் ஏஜென்சிகள் அங்கீகாரம் பெற்றுள்ளன
சுரங்கங்கள் மற்றும் கனிமங்கள்  எம்எம்டிஆர் சட்டத்தின் 2021 ஆம் ஆண்டு திருத்தத்துடன், க்யூசி ஐ -நேபட் மூலம் முறையாக அங்கீகாரம் பெற்றதையடுத்து, தனியார் நிறுவனங்களும் கனிமத் துறைக்கான ஆய்வில் பங்கேற்கலாம். இதுவரை, 13 தனியார் ஏஜென்சிகளுக்கு அங்கீகாரம் அளிக்கப்பட்டு, மத்திய அரசால் அறிவிக்கப்பட்டுள்ளது. கனிம ஆய்வில் ஈடுபட்டுள்ள அரசு நிறுவனங்களின் மொத்த எண்ணிக்கை 22 ஆக உள்ளது. சுரங்கங்கள் மற்றும் கனிமங்கள்  MMDR சட்டத்தின் 2021 ஆம் ஆண்டு திருத்தத்துடன், க்யூசி ஐ -நேபட் மூலம் முறையாக அங்கீகாரம் பெற்றதையடுத்து, தனியார் நிறுவனங்களும் கனிமத் துறைக்கான ஆய்வில் பங்கேற்கலாம். இதுவரை, 13 தனியார் ஏஜென்சிகளுக்கு அங்கீகாரம் அளிக்கப்பட்டு, மத்திய அரசால் அறிவிக்கப்பட்டுள்ளது. கனிம ஆய்வில் ஈடுபட்டுள்ள அரசு நிறுவனங்களின் மொத்த எண்ணிக்கை 22 ஆக உள்ளது.
தாதுப்பொருள்கள் கண்டறிதல் மற்றும் ஆலோசனை நிறுவனம் , என்எம்இடி நிதியுதவி மூலம் கனிம ஆய்வு நடவடிக்கைகளை மேற்கொண்டு வருகிறது. நடைபெற்றுவரும் ஆய்வுப் பணிகள் தவிர, மாநில துணைப் பொதுமேலாளர்கள் /சுரங்கம் மற்றும் புவியியல் துறைகளுக்கு அறிக்கைகள் மற்றும் செயல்படும் பகுதிகளுக்கான பிற ஆவணங்களைத் தயாரிப்பதற்காக ஆலோசனைச் சேவைகளை எம்இசிஎல் வழங்குகிறது. ராஜஸ்தானின் மேற்குப் பகுதியில் பொட்டாஷ் படிவுக்கான சாத்தியக்கூறு ஆய்வுக்காக ராஜஸ்தான் மாநில அரசுடன் எம்இசிஎல் ஈடுபட்டுள்ளது.
குடியரசுத் துணைத் தலைவர் செயலகம்
‘வீடுகள்தோறும் மூவண்ணக்கொடி’ என்பதற்கான நாடாளுமன்ற உறுப்பினர்களின் மோட்டார் பைக் பேரணியை செங்கோட்டையில் இருந்து குடியரசு துணைத்தலைவர் கொடியசைத்து தொடங்கிவைத்தார்
சுதந்திரத்தின் 75-வது ஆண்டுப்பெருவிழா செய்தியையும், தேசியக் கொடியுடனான உணர்வு பூர்வ இணைப்பையும் மக்களிடம் கொண்டுசெல்லுமாறு நாடாளுமன்ற உறுப்பினர்களுக்கும், இதர தேர்ந்தெடுக்கப்பட்ட பிரதிநிதிகளுக்கும் குடியரசு துணைத் தலைவர் திரு எம் வெங்கையா நாயுடு அழைப்பு விடுத்துள்ளார்.
செங்கோட்டையில் இருந்து விஜய் சதுக்கத்திற்கு ‘வீடுகள்தோறும் மூவண்ணக்கொடி’ என்பதற்கான மோட்டார் பைக் பேரணியை குடியரசு துணைத்தலைவர் கொடியசைத்து தொடங்கிவைத்தார். தேசியக் கொடிக்கும், இந்திய குடிமக்களுக்கும் இடையே இணைப்பை ஏற்படுத்தும் மத்திய அரசின் முன் முயற்சியான வீடுகள் தோறும் மூவண்ணக்கொடி என்பது குறித்து விழிப்புணர்வை அதிகப்படுத்த கலாச்சார அமைச்சகத்தால் இந்தப் பேரணி ஏற்பாடு செய்யப்பட்டிருந்தது.
இந்த முன் முயற்சிக்காக கலாச்சார அமைச்சகத்தை பாராட்டிய திரு நாயுடு, சுதந்திர தின கொண்டாட்டம் என்பது காலனி ஆட்சிக்கு எதிரான போராட்டத்தில் நமது விடுதலைப் போராட்ட வீரர்களின் எண்ணற்ற தியாகங்களை நமக்கு நினைவூட்டுவதாக இருக்க வேண்டும் என்றார். விடுதலைப் போராட்டத்தில் இருந்து வீரம் மற்றும் சமூக நல்லிணக்கத்தின் தகவல்களை அறிந்துகொள்ளுமாறும் அவர் கேட்டுக்கொண்டார். நமது தேசிய கொடியை நாம் பெருமிதத்துடன் ஏற்றுவது, நமது தேசத்தின் மாண்புகள், நல்லிணக்கம், சகோதரத்துவம் ஆகியவற்றை நிலைநிறுத்தி பிரதிபலிப்பதாகும் என்று அவர் தெரிவித்தார்.
தொழில் வர்த்தகத்துறை அமைச்சர் திரு பியூஷ் கோயல், நாடாளுமன்ற விவகாரத்துறை அமைச்சர் திரு பிரஹலாத் ஜோஷி, கலாச்சாரத்துறை அமைச்சர் திரு கிஷன் ரெட்டி, மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி, இளைஞர் நலன் மற்றும் விளையாட்டுத்துறை அமைச்சர் திரு அனுராக் தாக்கூர், நாடாளுமன்ற விவகாரங்கள் மற்றும் கலாச்சாரத்துறை இணையமைச்சர் திரு அர்ஜுன் ராம் மெக்வால், வெளியுறவுத்துறை இணையமைச்சர்கள் திருமதி மீனாட்சி லெக்கி, திரு வி முரளீதரன் மற்றும் ஏராளமான நாடாளுமன்ற உறுப்பினர்கள் இந்த நிகழ்வில் பங்கேற்றனர்.
நுகர்வோர் நலன், உணவு மற்றும் பொது விநியோகம் அமைச்சகம்
மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது
மக்களவையில் இன்று கேள்வி நேரத்தில் நுகர்வோர் நலன், உணவு மற்றும் பொது விநியோகத் துறை இணையமைச்சர் திரு அஸ்வினி குமார் சௌபே எழுத்து மூலம் அளித்த பதிலில், மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது என்றார்.
அத்தியாவசிய உணவுப் பொருட்கள் நாட்டில் போதிய அளவு கிடைப்பதற்கும், விலைகள் சீராக இருப்பதற்கும் அவ்வப்போது அரசால் பல்வேறு நடவடிக்கைகள் எடுக்கப்பட்டு வருவதாக கூறினார்.
மற்றொரு கேள்விக்குப் பதிலளித்த அமைச்சர், பல பொருட்கள் சேர்ந்த தொகுப்பு பேக்கேஜில் ஒவ்வொரு பொருளின் விலைக் குறிக்கப்பட்டிருப்பதைக் கட்டாயமாக்குவதன் மூலம் நுகர்வோர் நலன் பாதுகாப்புக்கான புதிய நடைமுறை அறிமுகம் செய்யப்பட்டுள்ளது என்றார். முன்கூட்டியே, பேக் செய்யப்பட்ட பொட்டலங்களில் உள்ள பொருட்களின் எண்ணிக்கையை அவற்றின் மீது குறிப்பிட அறிவுறுத்தப்பட்டிருப்பதன் மூலம், எண்ணிக்கை தொடர்பான குழப்பம் நீக்கப்பட்டிருப்பதாகவும் அமைச்சர் தெரிவித்தார்.
சுதந்திரத்தின் 75 ஆவது ஆண்டுப் பெருவிழாவையொட்டி, நுகர்வோர் பாதுகாப்பு, தரங்களின் முக்கியத்துவம், ஹால்மார்க் முத்திரையிடும் திட்டம், குறைந்தபட்ச சில்லரை விலை தொடர்பான விழிப்புணர்வு, எடை மற்றும் அளவு சரிபார்த்தல் போன்றவற்றில், நுகர்வோருக்கு விழிப்புணர்வை ஏற்படுத்த பயிற்சித்திட்டங்கள், இணைய வழி கருத்தரங்குகள் ஆகியவை நடத்தப்படுவதாக அமைச்சர் திரு அஸ்வினி குமார் சௌபே மற்றொரு கேள்விக்கு பதிலளித்தார். இவற்றில் கல்வி நிறுவனங்கள், சுயஉதவிக் குழுக்கள், தொழில் நிறுவனங்கள், நுகர்வோர் பாதுகாப்பு அமைப்புகள் ஆகியவை ஈடுபடுத்தப்படுவதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776806
(Visitor Counter : 112
வணிகம் மற்றும் தொழில்துறை அமைச்சகம்
யாஸ் புயல் தயார்நிலை குறித்து தொழில்துறை தலைவர்களுடன் மத்திய அமைச்சர்கள் கலந்துரையாடல்
யாஸ் புயல் தயார்நிலை குறித்து தொழில்துறை தலைவர்களுடன் ரயில்வே அமைச்சர் திரு. பியூஷ் கோயல், பெட்ரோலியத்துறை அமைச்சர் திரு தர்மேந்திர பிரதான், கப்பல் மற்றும் நீர்வழி போக்குவரத்துத் துறை அமைச்சர் திரு மன்சுக் மாண்டவியா ஆகியோர் இன்று கலந்துரையாடினர். இதில் பல துறைகளைச் சேர்ந்த அரசு அதிகாரிகளும் கலந்து கொண்டனர்.
புயல் பாதிப்பை குறைக்க, தேவையான முன்னெச்சரிக்கை நடவடிக்கைகள் எடுக்கப்பட்டுள்ளதாகவும், மீட்பு பணிகளை மேற்கொள்ள அனைத்து அமைப்புகளும் ஒருங்கிணைந்து செயல்படுவதாகவும் தேசிய பேரிடர் மேலாண்மை ஆணைய அதிகாரிகள் தெரிவித்தனர்.
கப்பல் போக்குவரத்துத் துறை அமைச்சகம் சார்பில் கட்டுப்பாட்டு அறை திறக்கப்பட்டு ஆலோசனைகள், நாள் ஒன்றுக்கு நான்கு முறை வழங்கப்படுவதாக கப்பல் போக்குவரத்துத் துறை தலைமை இயக்குனர் தெரிவித்தார்.
பயணிகள் ரயில் நாளை முதல் ரத்து செய்யப்படும் எனவும், காற்றின் வேகம் அதிகரிக்கும்போது சரக்கு ரயில் போக்குவரத்து ஒழுங்குமுறைப்படுத்தப்படும் என ரயில்வே அதிகாரிகள் தெரிவித்தனர்.
யாஸ் புயலை எதிர்கொள்ள மேற்கொள்ளப்பட்ட நடவடிக்கைகள் குறித்து மாநில அரசு அதிகாரிகள் விளக்கினர்.
சரியான நேரத்தில் தகவல்கள் பகிரப்படுவது, போதிய நம்பிக்கையை அளிப்பதாக தொழில்துறை பிரதிநிதிகள் தெரிவித்தனர்.
மக்களுக்கும், சொத்துக்களுக்கும் பாதிப்பு குறைவாக ஏற்படுவதை உறுதி செய்ய மத்திய, மாநில அரசுகள் திட்டமிட்டு செயல்படுவதாக மத்திய அமைச்சர் திரு பியூஷ் கோயல் கூறினார்.
நாட்டின் கிழக்கு பகுதியிலிருந்து, மற்ற பகுதிகளுக்கு திரவ மருத்துவ ஆக்ஸிஜன் கொண்டு செல்வதில் பாதிப்பு எதுவும் இருக்காது என மத்திய அமைச்சர் திரு தர்மேந்திர பிரதான் உறுதி அளித்தார்.
மத்திய அமைச்சர் திரு மன்சுக் மாண்டவியா கூறுகையில், ‘டவ்-தே புயலுக்கு முன்பாக தொழில்துறையினருடன் ஆலோசனை நடத்தியது இரு தரப்பினருக்கும் உதவியாக இருந்தது என்றும், சிறந்த விழிப்புணர்வு, தகவல்கள் கிடைப்பது மற்றும் ஒருங்கிணைப்பு ஆகியவை அனைவரின் இழப்பை குறைக்க உதவியது என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721264
உள்துறை அமைச்சகம்
சுபாஷ் சந்திரபோஸ் அப்டா பிரபந்தன் புரஸ்கார்
சுபாஷ் சந்திரபோஸ் அப்டா பிரபந்தன் புரஸ்கார் என பெயரிடப்பட்டுள்ள வருடாந்தர விருதினை மத்திய அரசு வழங்குகிறது. நேதாஜி சுபாஷ் சந்திரபோஸின் பிறந்ததினமான ஜனவரி 23-ஆம் தேதி ஒவ்வொரு ஆண்டும் இந்த விருது அறிவிக்கப்படும்.
இயற்கைச் சீற்றங்கள் உருவான பின் பல அமைப்புகளும் தனிநபர்களும் பாதிக்கப்பட்ட மக்களின் துயரங்களைப் போக்க அமைதியாக அதேநேரம் தீவிரமாகப் பணியாற்றுகிறார்கள். மனிதகுலத்திற்கு அவர்கள் செய்யும் தன்னலமற்றச் சேவையும் பங்களிப்பும் அங்கீகாரம் இல்லாமலேயே போய்விடுகின்றன. இதனைக் கருத்தில் கொண்டு, இப்படிப்பட்ட அமைப்புகள் மற்றும் தனிநபர்களின் முயற்சிகளை அங்கீகரிக்க தேசிய விருது ஒன்றை ஏற்படுத்துமாறு பிரதமர் திரு.நரேந்திர மோடி அறிவுறுத்தினார்.
அதனடிப்படையில், பேரிடர் நிர்வாகத்தில் சிறந்து விளங்கும் அமைப்புகள் மற்றும் இந்தியக் குடிமக்களுக்கு இந்த விருது வழங்கப்படும். பேரிடர் தடுப்பு, குறைப்பு, தயார் நிலையில் வைத்தல், மீட்பு, நிவாரணம், மறுவாழ்வு, ஆராய்ச்சி / புதிய கண்டுபிடிப்பு அல்லது முன்னெச்சரிக்கை போன்றவற்றில் சிறப்பாக செயல்பட்டவர்கள் அல்லது செயல்பட்ட அமைப்புகள் சுபாஷ் சந்திரபோஸ் அப்டா பிரபந்தன் விருதுபெற தகுதி உள்ளவர்கள். இந்த ஆண்டு இதற்கு விரிவான பிரச்சாரம் செய்யப்பட்டு விருதுக்கான விண்ணப்பங்கள் 19.12.2018-லிருந்து வரவேற்கப்பட்டன. 07.01.2019 கடைசி நாளாக அறிவிக்கப்பட்டது. இதற்கு நிறுவனங்கள் மற்றும் தனிநபர்களிடம் சிறப்பான வரவேற்பு இருந்ததையடுத்து 300-க்கும் அதிகமான விண்ணப்பங்கள் வரப்பெற்றன. 2019-ஆம் ஆண்டிற்கு சுபாஷ் சந்திரபோஸ் அப்டா பிரபந்தன் விருதுபெற காஸியாபாதில் உள்ள தேசியப் பேரிடர் நிவாரணப்படையின் 8-வது பிரிவு தெரிவுசெய்யப்பட்டுள்ளது. இந்த விருதுபெறுவோருக்கு ஒரு சான்றிதழும், ரொக்கப்பரிசாக ரூ.51 லட்சமும் வழங்கப்படும்.
பிரதமர் அலுவலகம்
குஜராத்தில் டவ்-தே புயல் பாதிப்பு பகுதிகளை ஆய்வு செய்தார் பிரதமர் மோடி
குஜராத்தில் மேற்கொள்ளப்படும் நிவாரண பணிகளை பிரதமர் கேட்டறிந்தார்
குஜராத் மக்களுடன் ஒற்றுமையை வெளிப்படுத்தினார் பிரதமர் மோடி
குஜராத்தில் உடனடி நிவாரண பணிக்கு ரூ.1,000 கோடி நிதி உதவியை அறிவித்தார் பிரதமர்
குஜராத்தில் புயல் பாதிப்பை மதிப்பிட அமைச்சகங்களுக்கு இடையேயான குழுவை மத்திய அரசு அனுப்பும்
புயல் பாதிப்பு பகுதிகளில் உள்கட்டமைப்பை மீண்டும் ஏற்படுத்த அனைத்து உதவிகளும் அளிப்பதாக மத்திய அரசு உறுதி
குஜராத்தில் கொவிட்-19 நிலவரம் குறித்தும் பிரதமர் ஆய்வு
நாடு முழுவதும் பல பகுதிகளில் டவ்-தே புயல் காரணமாக உயிரிழந்தோர் குடும்பத்துக்கு ரூ.2 லட்சம், காயம் அடைந்தோருக்கு ரூ.50,000 கருணைத்தொகை வழங்கப்படும்
பாதிக்கப்பட்ட மாநிலங்கள் மத்திய அரசுக்கு மதிப்பீட்டு அறிக்கை அனுப்பிய பின், உடனடி நிதியுதவி வழங்கப்படும்
டவ்-தே புயல் பாதிப்பு குறித்து ஆய்வு செய்ய பிரதமர் திரு நரேந்திர மோடி இன்று குஜராத் சென்றார். குஜராத் மற்றும் டையூ பகுதியில் புயல் பாதித்த இன்உனா, ஜப்ராபாத், மகுவா ஆகிய இடங்களை பிரதமர் பார்வையிட்டார்.
அதன்பின், குஜராத் மற்றும் டையுவில் மேற்கொள்ளப்படும் நிவாரணம் மற்றும் மறுவாழ்வு நடவடிக்கைகள் குறித்த ஆய்வு கூட்டத்துக்கு பிரதமர் தலைமை தாங்கினார்.
உடனடியாக நிவாரண நடவடிக்கைகளை மேற்கொள்ள, குஜராத் மாநிலத்துக்கு ரூ.1000 கோடி நிதி உதவியை பிரதமர் அறிவித்தார். குஜராத்தில் பாதிப்புகளை மதிப்பிட அமைச்சகங்களுக்கு இடையேயான குழுவை மத்திய அரசு அனுப்பி, அதன் அறிக்கை அடிப்படையில் மேலும் உதவிகள் அளிக்கப்படும் என பிரதமர் தெரிவித்தார்.
இந்த சிக்கலான நேரத்தில், பாதிக்கப்பட்ட பகுதிகளில் மீண்டும் உள்கட்டமைப்பை சீரமைக்க மாநில அரசுடன், மத்திய அரசு இணைந்து செயல்படும் என பிரதமர் உறுதியளித்தார்.
பிரதமர் தனது பயணத்தின்போது, கொவிட் தொற்று நிலவரம் குறித்தும் ஆய்வு செய்தார். மாநிலத்தில் மேற்கொள்ளப்படும் நடவடிக்கைகளை குஜராத் நிர்வாகம் பிரதமரிடம் தெரிவித்தது. தடுப்பு நடவடிக்கைகளும் மேற்கொள்ளப்பட வேண்டும் என பிரதமர் வலியுறுத்தினார்.
பிரதமரின் குஜராத் பயணத்தின்போது, முதல்வர் திரு விஜய் ரூபானி மற்றும் அதிகாரிகளும் உடன் இருந்தனர்.
நாட்டின் பல பகுதிகளில், புயலால் பாதிக்கப்பட்ட அனைவருக்கும், பிரதமர் தனது முழு ஒற்றுமையை வெளிப்படுத்தினார் மற்றும் இந்த பாதிப்பின் போது, உயிரழந்தவர்களின் குடும்பத்துக்கு தனது ஆழ்ந்த வருத்தத்தையும் அவர் தெரிவித்தார்.
கேரளா, கர்நாடகா, கோவா, மகாராஷ்டிரா, குஜராத், ராஜஸ்தான் மற்றும் டாம்ன் மற்றும் டையு, தத்ரா மற்றும் நகர் ஹவேலி யூனியன் பிரதேசங்களில் புயலால் உயிரிழந்தவர்களின் குடும்பத்துக்கு ரூ.2 லட்சமும், காயம் அடைந்தோருக்கு ரூ.50 ஆயிரமும் கருணைத் தொகையாக வழங்கப்படும் என பிரதமர் அறிவித்தார்.
புயல் பாதிப்புக்குப்பின், பாதிக்கப்பட்ட மாநில அரசுகளுடன், மத்திய அரசு ஒன்றிணைந்து செயல்படும் என்றும் பிரதமர் தெரிவித்தார்.
பாதிப்பு மதிப்பீடுகளை மத்திய அரசுடன், சம்பந்தப்பட்ட மாநில அரசுகள் பகிர்ந்து கொண்டபின், உடனடி நிதியுதவி வழங்கப்படும் என பிரதமர் தெரிவித்தார்.
பேரிடர் மேலாண்மை தொடர்பான, அறிவியல் ஆய்வுகளை நாம் அதிகம் மேற்கொள்வதில் நாம் தொடர்ந்து கவனம் செலுத்த வேண்டும் என பிரதமர் மோடி கூறினார். பாதிக்கப்பட்ட பகுதிகளில் இருந்து உடனடியாக மக்களை அப்புறப்படுத்துவதை உறுதி செய்ய, மாநிலங்களுக்கு இடையே ஒருங்கிணைப்பை அதிகரிக்கவும், நவீன தகவல் தொழில்நுட்பங்களை பயன்படுத்துவதில் கவனம் செலுத்தவும் அவர் அழைப்பு விடுத்தார். பாதிக்கப்பட்ட பகுதிகள் முழுவதும், பழுதடைந்த வீடுகளை சரிசெய்வதில், உடனடி கவனம் செலுத்தப்பட வேண்டும் எனவும் அவர் அழைப்பு விடுத்தார்.
-----
(
வணிகம் மற்றும் தொழில்துறை அமைச்சகம்
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், தேசிய ஆராய்ச்சி மேம்பாட்டுக் கழகத்துடன் புரிந்துணர்வு ஒப்பந்தத்தில் கையெழுத்திட்டது
ஏற்றுமதி மதிப்பு தொடருக்கு ஊக்கமளிக்கும் நோக்கில், வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  தேசிய ஆராய்ச்சி மேம்பாட்டுக் கழகத்துடன்  புரிந்துணர்வு ஒப்பந்தத்தில் கையெழுத்திட்டுள்ளது.
பங்குதாரர்களுக்கு சிறந்த மதிப்பைக் கொண்டு வரும் நோக்கில் விவசாயம் மற்றும் அதனுடன் தொடர்புடைய துறைகளின் நலனுக்கான செயல்பாடுகளை ஒன்றிணைப்பதன் மூலம் இரு நிறுவனங்களின் நிபுணத்துவத்தைப் பயன்படுத்துவதற்காக புரிந்துணர்வு ஒப்பந்தம் கையெழுத்தானது. வேளாண் ஏற்றுமதி கொள்கையை நடைமுறைப்படுத்தவும், ஏற்றுமதி மதிப்பு சங்கிலியை வலுப்படுத்துவதும் புரிந்துணர்வு ஒப்பந்தத்தின் நோக்கமாகும்.
புரிந்துணர்வு ஒப்பந்தத்தின்படி, வேளாண் பொருட்களின் ஏற்றுமதியை அதிகரிக்க மதிப்புச் சங்கிலியின் பல்வேறு நிலைகளில் வேளாண்மை மற்றும் உணவு பதப்படுத்துதல் தொடர்பான தொழில்நுட்பத்தை வணிகமயமாக்குவதற்கான கூட்டுத் திட்டங்களில் இரு நிறுவனங்களும் ஒத்துழைக்கும்.
சிறிய அளவிலான விவசாயிகளுக்கு பயனர் நட்பு மிக்க மற்றும் ஆற்றல் திறன் கொண்ட கருவிகளை உருவாக்குதல் மற்றும் மேம்படுத்துதல் ஆகியவை ஒத்துழைப்பின் முக்கிய பகுதிகளாகும் ஸ்டார்ட்அப் சூழலியலை வலுப்படுத்துதல் மற்றும் பரஸ்பர அறிவுப் பகிர்வும் இதன் நோக்கங்களாகும்.
புதுதில்லியில் உள்ள அபேடா தலைமை அலுவலகத்தில் அபேடா தலைவர் டாக்டர் எம் அங்கமுத்து முன்னிலையில் அபேடா செயலாளர் என்ஆர்டிசி தலைவர் மற்றும் நிர்வாக இயக்குநர் கமோடோர்  அமித் ரஸ்தோகி ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர்.
என்ஆர்டிசி என்பது இந்திய அரசின் அறிவியல் மற்றும் தொழில்நுட்ப அமைச்சகத்தின் அறிவியல் மற்றும் தொழில்துறை ஆராய்ச்சித் துறையின் நிறுவனமாகும், தொழில்நுட்பங்கள், கண்டுபிடிப்புகள், காப்புரிமைகள் ஆகியவற்றை மேம்படுத்துதல் மற்றும் வணிகமயமாக்குதலுக்கான நோக்கத்துடன் 1953-ல் இது நிறுவப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818989
பிரதமர் அலுவலகம்
உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானம் கெப்ரேயஸை இந்தியாவுக்கு வருகை தருமாறு பிரதமர் அழைப்பு
உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானம் கெப்ரேயஸை இந்தியாவிற்கு வருகை தருமாறு பிரதமர் திரு. நரேந்திர மோடி அழைப்பு விடுத்துள்ளார். தனது கடைசி பயணத்தின் போது தலைமை இயக்குநரை 'துளசி பாய்' என்ற பெயரில் அழைத்தது போல், திரு மோடி, டாக்டர் டெட்ரோசை அப்பெயரிலேயே அழைத்தார்.
குஜராத் மாநிலம் காந்திநகரில் 2023 ஆகஸ்ட் 17, 18 ஆகிய தேதிகளில் நடைபெறும் பாரம்பரிய மருத்துவம் குறித்த உலக சுகாதார அமைப்பின் உலகளாவிய உச்சி மாநாட்டில் டாக்டர் டெட்ரோஸ் பங்கேற்கிறார்.
ஆயுஷ் அமைச்சகத்தின் சமூக ஊடக எக்ஸ் பதிவுக்கு பதிலளித்துள்ள பிரதமர் கூறியிருப்பதாவது:
"என் நல்ல நண்பர் துளசி பாய் நவராத்திரிக்கு நன்றாக தயாராகிவிட்டார்! இந்தியாவுக்கு வருக, @DrTedros!"
நுகர்வோர் நலன், உணவு மற்றும் பொது விநியோகம் அமைச்சகம்
ஜூலை மாதத்தில் 23.69 எல்எம்டி உணவு தானியங்கள் சுமார் 47.38 கோடி பயனாளிகளுக்கு விநியோகம்
இந்த ஆண்டு ஜூலை மாதத்தில் மட்டும் மொத்தம் 23.80 எல்எம்டி உணவு தானியங்கள், 47.38 கோடி பயனாளிகளுக்கு, மாநிலங்கள் மற்றும் யூனியன் பிரதேச அரசுகளால் விநியோகிக்கப்பட்டுள்ளன. பிரதமரின் கரீப் கல்யாண் இரண்டாம் கட்டத் திட்டத்தின் கீழ், விநியோகிக்கப்படும் உணவு தானியங்களுக்காக மத்திய அரசு சுமார் ரூ.76,062 கோடி செலவை 100 சதவீதம் ஏற்றுக் கொண்டுள்ளது.
இந்திய உணவுக் கழகத்தின், 03.08.2020 தேதியிட்ட அறிக்கையின்படி, 242.87 எல்எம்டி அரிசியும், 516.54 எல்எம்டி கோதுமையும் என மொத்தம் 759.41 எல்எம்டி உணவு தானியங்கள், உணவுக் கழகத்திடம் கையிருப்பில் உள்ளன.
பிரதமரின் கரீப் கல்யாண் முதல்கட்ட திட்டத்தின் கீழ், ஏப்ரல் மாதத்தில் 37.43 எல்எம்டி உணவு தானியங்கள், 74.86கோடி பயனாளிகளுக்கும், மே மாதத்தில் 37.43 எல்எம்டி உணவு தானியங்கள் 74.82 கோடி பயனாளிகளுக்கும், ஜூன் மாதத்தில் 36.19 எல்எம்டி உணவு தானியங்கள், 72.38 கோடி பயனாளிகளுக்கும் விநியோகிக்கப்பட்டன. இந்த 3 மாதங்களில் மொத்த சராசரி விநியோகம் 93 விழுக்காடாக இருந்தது.
-----
(Visitor Counter : 122
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உரிமை கோரியவர்களுக்கு சமரசத் தீர்வு முறையில் விரைவில் தீர்வுகாண இந்திய தேசிய நெடுஞ்சாலை ஆணையம் நடவடிக்கை
தேசிய நெடுஞ்சாலைத்துறையில் நிலுவையில் உள்ள உரிமை கோரல்களுக்கு சமரச முறையில் விரைந்து தீர்வு காண்பதன் மூலம், பொறுப்புகளைக் குறைக்கும் விதமாக, இந்திய தேசிய நெடுஞ்சாலை ஆணையம் நடவடிக்கை மேற்கொண்டுள்ளது. இதற்கென, தலா மூன்று உறுப்பினர்களைக் கொண்ட சுதந்திரமான நிபுணர்கள் அடங்கிய மூன்று சமரசத் தீர்வுக் குழுக்களை இந்திய தேசிய நெடுஞ்சாலை ஆணையம் அமைத்துள்ளது. ஓய்வுபெற்ற நீதிபதிகள், பொது நிர்வாகவியல் மூத்த வல்லுநர்கள், நிதித்துறை மற்றும் தனியார் துறைகளைச் சேர்ந்த வல்லுநர்கள் தலைமையில் இந்த சமரசக் குழுக்கள் அமைக்கப்பட்டுள்ளன.
2015-ஆம் ஆண்டு சமரசத்தீர்வுச் சட்டம் மற்றும் இச்சட்டத்தில் 2019-ஆம் ஆண்டு மேற்கொள்ளப்பட்ட திருத்தங்களின் படி, அனைத்து சமரச முறையீடுகளுக்கும் 12 – 18 மாதங்களுக்குள் தீர்வு காணப்பட வேண்டும். எனினும், இந்த முறையில் பல்வேறு நடைமுறைகளை பின்பற்ற வேண்டியிருப்பதால், 12 மாதங்களுக்குள் தீர்வு காண்பது மிகவும் குறைவாகவே உள்ளது. அதே வேளையில், கோரிக்கைகளுக்கு விரைவான முறையில், நியாயமான மற்றும் வெளிப்படையான வகையில் தீர்வுகாண்பதை சமரசத் தீர்வுமுறை உறுதி செய்கிறது. சுதந்திரமான நிபுணர்கள் அடங்கிய சமரசக் குழுக்களிடம் முறையீடு செய்யப்பட்ட நாளிலிருந்து ஆறு மாதங்களுக்குள், ஐந்து அமர்வுகளாகக் கூடி, ஒவ்வொரு கோரிக்கைக்கும், சமரச மற்றும் சுமூகத் தீர்வு காணப்படுகிறது. அனைத்திற்கும் மேலாக, 2015-ஆம் ஆண்டு மத்தியஸ்தம் மற்றும் சமரச  சட்டத்தின்படி, மிகுந்த ஆரோக்கியமான, மேலும் விரைவான முறையில், சமரசத் தீர்வை எட்டுவது என்பது, ஒரு நீதிமன்றத்தால் வழங்கப்படும் தீர்ப்பு அல்லது நடுவர்மன்றத் தீர்ப்புக்கு இணையான சட்ட அங்கீகாரம் பெற்றதாகும்.
இதுவரை, சுதந்திரமான நிபுணர்கள் அடங்கிய சமரசக் குழுக்களிடம் வரப்பெற்ற ரூ.13,349 கோடி மதிப்பிலான 108 கோரிக்கைகளுக்கு, ரூ.3,743 கோடி அளவிற்கு வெற்றிகரமாகத் தீர்வு காணப்பட்டுள்ளது. அனைத்துக் கோரிக்கைகளுக்கும் சமரசத் தீர்வு முறையில் விரைந்து தீர்வுகாண இந்திய தேசிய நெடுஞ்சாலை ஆணையம் நடவடிக்கை மேற்கொண்டுள்ளது. இந்த நடைமுறை, இரு தரப்பினரிடையே நீண்ட காலமாக நிலுவையில் இருக்கும் சட்டப் பிரச்சினைகளைக் குறைப்பதோடு மட்டுமின்றி, முடங்கிக் கிடக்கும் பணம் விடுவிக்கப்படுவதன் வாயிலாக, தனியார் துறைக்கு புத்துயிரூட்டும் என கருதப்படுகிறது.
தகவல் மற்றும் ஒலிபரப்பு அமைச்சகம்
இந்திய வங்கதேச கூட்டு தயாரிப்பான ஷேக் முஜிபுர் ரகுமான் குறித்த வாழ்க்கை திரைப்படமான 'முஜீப்: தி மேக்கிங் ஆஃப் ஏ நேஷன்' போஸ்டர் வெளியீடு
வங்கதேசத்தின் தந்தையான ஷேக் முஜிபுர் ரகுமான் குறித்த வாழ்க்கை திரைப்படமான 'முஜீப்: தி மேக்கிங் ஆஃப் ஏ நேஷன்' போஸ்டரை பிரபல இயக்குநர் ஷியாம் பெனகல் வெளியிட்டார். 'வங்கபந்து' என்று அழைக்கப்படும் திரு ஷேக் முஜிபுர் ரகுமான் வாழ்க்கை குறித்த திரைப்படம் இந்தியக் குடியரசு மற்றும் வங்கதேச மக்கள் குடியரசு இடையேயான ஒளி-ஒலி கூட்டு தயாரிப்பு ஒப்பந்தத்தின் கீழ் உருவாக்கப்படுகிறது.
மும்பையில் உள்ள தேசியத் திரைப்பட வளர்ச்சிக் கழகத்தில் இன்று நடைபெற்ற நிகழ்ச்சி ஒன்றில் ஷேக் முஜிபுர் ரகுமானின் 102-வது பிறந்த நாளை முன்னிட்டு இப்படத்தின் போஸ்டர் வெளியிடப்பட்டது. வங்கபந்துவின் நூற்றாண்டை ஒட்டி அவரது வாழ்க்கை குறித்த திரைப்படத்தை தயாரிக்கப் போவதாக இந்தியா வங்கதேசமும் அறிவித்தன. தற்போது திரைப்பட தயாரிப்பு நிறைவடைவதை குறிக்கும் வகையில் போஸ்டர் வெளியிடப்பட்டுள்ளது.
திரைப்படம் குறித்து பேசிய இயக்குநர் திரு ஷியாம் பெனகல், திரு ஷேக் முஜிபுர் ரகுமானின் தனிச் சிறப்புமிக்க வாழ்க்கையைத் திரையில் கொண்டு வருவது கடினமான காரியம் என்றார். "இது எனக்கு மிகவும் உணர்வுபூர்வமான திரைப்படம். அவரது கதாபாத்திரத்தை எந்தவித சமரசத்திற்கும் இடம் இன்றி நாங்கள் காட்டியுள்ளோம். இந்தியாவின் சிறந்த நண்பராக அவர் திகழ்ந்தார். மக்கள் இந்தப் போஸ்டரை ரசிப்பார்கள் என்று நான் நம்புகிறேன்", என்று திரு ஷியாம் பெனகல் மேலும் கூறினார்.
இந்தியாவின் தேசியத் திரைப்பட வளர்ச்சிக் கழகம் மற்றும் வங்கதேசத் திரைப்பட வளர்ச்சிக் கழகம் ஆகியவற்றுடன் இணைந்தது பற்றி குறிப்பிட்ட அவர், "இத்திரைப்படத்தில் பணியாற்றுவதற்கு நான் மிகவும் மகிழ்ச்சி அடைகிறேன். தேசியத் திரைப்பட வளர்ச்சிக் கழகத்துடன் இணைந்து பணியாற்றுவது எப்போதுமே ஒரு சிறந்த அனுபவமாக இருந்துள்ளது. தற்போது, வங்கதேசத் திரைப்பட வளர்ச்சிக் கழகத்துடன் இணைந்து பணியாற்றியதும் மகிழ்ச்சி அளிக்கக்கூடிய அனுபவமாக இருந்தது," என்றார்.
நிகழ்ச்சியில் பேசிய தேசியத் திரைப்பட வளர்ச்சிக் கழகத்தின் நிர்வாக இயக்குநர் திரு ரவீந்தர் பாக்கர், "சர்வதேச அளவில் இன்றும் புகழப்படும் பிரபல இயக்குநர்களின் திரைப்படங்களுடன் தேசியத் திரைப்பட வளர்ச்சிக் கழகம் பணியாற்றி வந்திருக்கிறது. இத்திரைப்படத்திற்காக திரு ஷியாம் பெனகல் அவர்களுடன் மீண்டும் ஒருமுறை இணைவது மிகவும் மகிழ்ச்சி. தேசியத் திரைப்பட வளர்ச்சிக் கழகத்தின் வரலாற்றில் மிக முக்கிய திரைப்படமாக 'முஜீப்: தி மேக்கிங் ஆஃப் ஏ நேஷன்' இருக்கும்," என்று கூறினார்.
நடிகர் திரு அரிஃபின் ஷுவூ இப்படத்தின் முதன்மை வேடத்தில் நடித்துள்ளார். ஒரு கனவு நனவானது போல் உள்ளது என்று அவர் தெரிவித்தார். கொரோனா விதிமுறைகளைப் பின்பற்றி இந்தியா மற்றும் வங்கதேசத்தில் இத்திரைப்படம் படமாக்கப்பட்டது.
படத்தின் சமூக ஊடக இணைப்புகள் பின்வருமாறு:
https://www.instagram.com/mujibthefilm/
https://www.facebook.com/profile.php?id=100079113984212
https://twitter.com/mujibthefilm
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1806998
ஆயுஷ்
பாரம்பரிய மருத்துவ ஆராய்ச்சிக்காக 25 நாடுகளுடன் ஒப்பந்தம், யோகா கல்விக்கு ஊக்கம் உள்ளிட்ட அறிவிப்புகள்
நாடாளுமன்றத்தில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய ஆயுர்வேத, யோகா & இயற்கை மருத்துவம், யுனானி, சித்தா மற்றும் ஹோமியோபதி இணை அமைச்சர்  திரு கிரண் ரிஜிஜூ கீழ்கண்ட தகவல்களை அளித்தார்.
பாரம்பரிய மருத்துவம் மற்றும் ஹோமியோபதி ஆகிய துறைகளில் ஆராய்ச்சிக்காக இது வரை 25 நாடுகளுடன் ஆயுஷ் அமைச்சகம் ஒப்பந்தம் செய்து கொண்டுள்ளது,
நேபாளம், வங்கதேசம், ஹங்கேரி, டிரினிடாட் & டொபாக்கோ, மலேசியா, சர்வதேச சுகாதார அமைப்பு ஜெனிவா, மொரீஷியஸ், மங்கோலியா, டர்க்மெனிஸ்தான், மியன்மர், ஜெர்மனி , இரான், சாவோ டோம் & பிரின்சிபே, ஈக்வடோரியல் கினியா, கியூபா, கொலம்பியா, ஜப்பான், பொலிவியா, காம்பியா, கினியா குடியரசு, சீனா, செயிண்ட் வின்செண்ட் & தி கிராடின்ஸ், சுரிநாம், பிரேசில் மற்றும் ஜிம்பாப்வே ஆகிய் நாடுகளுடன் ஒப்பந்தங்கள் செய்து கொள்ளப்பட்டுள்ளன.
மத்திய அளவில் தற்சமயம் யோகா கல்விக்கான ஒழுங்குமுறை இல்லை. ஆனால், ஆயுஷ் அமைச்சகத்தின் கீழ் செயல்படும் தன்னாட்சி பெற்ற நிறுவனமான புதுதில்லியில் உள்ள மொரார்ஜி தேசாய் தேசிய யோகா நிறுவனம் பல்வேறு யோகா படிப்புகளை நடத்துகிறது. முதுநிலை, இளநிலை, பட்டயம் மற்றும் சான்றிதழ் படிப்புகளை இந்நிறுவனம் வழங்குகிறது.
ஆயுஷ் அமைச்சகத்தின் தேசிய மருத்துவ குணம் கொண்ட தாவரங்களுக்கான வாரியம், தன்னுடைய ‘மருத்துவ குணம் கொண்ட தாவரங்களின் பாதுகாப்பு, மேம்பாடு மற்றும் நீடித்த மேலாண்மை திட்டத்தின்’ கீழ், பல்வேறு ஆராய்ச்சிகள் மற்றும் வளர்ச்சி திட்டங்களுக்கு ஆதரவு அளித்து வருகிறது.
இது தவிர, நாடு முழுவதும் உள்ள பல்வேறு அரசு ஆராய்ச்சி நிறுவனங்களும் தாவரங்கள் குறித்த ஆராய்ச்சிகளில் ஈடுபட்டுள்ளன. ஆயுர்வேத அறிவியல்களுக்கான மத்திய ஆராய்ச்சிக் குழு மேற்கொண்ட ஆராய்ச்சிகளின் காரணமாக 24 புதிய மருந்துகள் உருவாக்கப்பட்டுள்ளன.
இதற்கிடையே, ஆயுஷ் அமைச்சகத்தின் திறன்மிகு மையங்கள் திட்டம் குறித்து சந்தை ஆராய்ச்சி மற்றும் சமூக மேம்பாட்டு மையம் நடத்திய மதிப்பீட்டில், நாட்டின் பல்வேறு பகுதிகளில் ஆயுஷ் சார்ந்த சுகாதார தீர்வுகளுக்கான புதுமையான திட்டங்களுக்கு இத்திட்டம் ஊக்கமளித்து வருவது குறித்து பாராட்டு தெரிவிக்கப்பட்டுள்ளது.
ஹிமாச்சலப் பிரதேசம், மகாராஷ்டிரா, மேற்கு வங்கம் மற்றும் கேரளா உள்ளிட்ட 10 பல்வேறு மாநிலங்களில் உள்ள 18 திறன்மிகு மையங்கள் இந்த ஆய்வில் மதிப்பிடப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694456
----
(Visitor Counter : 309
பிரதமர் அலுவலகம்
யோகாவின் அழகு அதன் எளிமையில் இருக்கிறது: பிரதமர்
யோகாவின் அழகு அதன் எளிமையில் இருக்கிறது என்று பிரதமர் திரு நரேந்திர மோடி கூறியுள்ளார். வீட்டில், பணியின் இடைவேளையில் அல்லது குழுவாக யோகா செய்யமுடியும் என்று அவர் கூறியுள்ளார். யோகா செய்ய அனைவருக்கும் தேவைப்படுவது ஒரு யோகா தரைவிரிப்பு, சிறிது வெற்றிடம் என்று அவர் மேலும் தெரிவித்துள்ளார்.
ட்விட்டரில் பிரதமர் கூறியிருப்பதாவது:
“யோகாவின் அழகு அதன் எளிமையில் இருக்கிறது. அனைவருக்கும் தேவைப்படுவது ஒரு யோகா தரைவிரிப்பும், சிறிது வெற்றிடமும்” வீட்டில், பணியின் இடைவேளையில் அல்லது குழுவாக யோகா செய்யமுடியும். நீங்கள் அதனை தினசரி பயிற்சி செய்வீர்கள் என்று நான் நம்புகிறேன்…...”